หุ้นผันผวนปิดเช้าร่วง4.24จุด
ตลาดหุ้นปิดซื้อขายภาคเช้าที่ระดับ 959.98&nbsp; จุด ลดลง 4.24 จุด มูลค่าการซื้อขาย 16,132.93 ล้านบาท
5 ต.ค. 2553

ตลาดหุ้นปิดซื้อขายภาคเช้าที่ระดับ 959.98  จุด ลดลง 4.24 จุด มูลค่าการซื้อขาย 16,132.93 ล้านบาท 
ตลาดหุ้นปิดซื้อขายภาคเช้าที่ระดับ 959.98  จุด ลดลง 4.24 จุด หรือ -0.44% มูลค่าการซื้อขาย 16,132.93 ล้านบาท โดยระหว่างการซื้อขายดัชนีอ่อนตัวลงต่ำสุดที่ 955.68 จุดและสูงสุดอยู่ที่  968.19 จุด 
นายธวัชชัย อัศวพรไชย ผู้อำนวยการฝ่ายวิเคราะห์หลักทรัพย์ บริษัทหลักทรัพย์โกลเบล็ก กล่าวว่า ภาพรวมตลาดหุ้นแกว่งตัวในกรอบแคบๆ โดยในช่วงเช้าดัชนีลงไปทดสอบแนวรับที่ 955 จุด และเด้งกลับขึ้นมาได้ แต่การที่ตลาดยังกังวลเงินบาทที่แข็งค่า ประกอบกับนักลงทุนต่างชาติยังเข้าซื้อหุ้นสุทธิจำนวนมาก จึงกลัวว่าผู้ว่าการธนาคารแห่งประเทศไทยคนใหม่จะออกมาตรการคุมเงินบาทที่แข็งค่า
อย่างไรก็ตาม การแกว่งตัวของตลาดในวันนี้ถือเป็นการปรับฐานไปในตัว เพราะดัชนีปรีบขึ้นมามาก โดยกลยุทธ์การลงทุนแนะนำให้ซื้อเล่นรอบ เนื่องจากมองว่าไตรมาสสามภาพรวมตลาดยังดูดีและได้ปัจจัยหนุนจากการปรับเป้าหมายราคาหุ้นจากปีนี้ไปเป็นปีหน้า ส่งผลให้ดัชนีหุ้นขึ้นได้อีก เพียงแต่ช่วงนี้อาจมัปจจัยรบกวนการลงทุนจากเงินบาทแข็งค่าอยู่ ทำให้นักลงทุนไม่กล้าเข้ามาซื้อมากเหมือนช่วงที่ผ่านมา
"มองกรอบดัชนีวันนี้อยู่ที่ 954-983 จุด ดัชนีน่าจะผันผวนต่อเนื่อง และภาพน่าจะเป็นอีกอย่างนี้อีกระยะหนึ่ง"นายธวัชชัย กล่าว
ด้านบล.พัฒนสิน แนะนำให้รอซื้อที่แนวรับ 959-948 จุด โดยเน้นหุ้นบูลชิพที่มีปัจจัยพื้นฐานหรือมีประเด็นบวกหนุน ได้แก่ หุ้นกลุ่มสินค้าโภภคัณฑ์ กลุ่มธนาคารพาณิชย์และหุ้นปันผลสูง ได้แก่ SPALI GLOW DCC 
สำหรับหุ้น 5 อันดับแรกที่มีมูลค่าการซื้อขายสูงสุด ได้แก่
PTT ปิดที่ 294.00  บาท ลดลง 3.00 บาท หรือ -1.01 % มูลค่าการซื้อขาย   1,716  ล้านบาท
PTTEP ปิดที่ 158.50   บาท  ลดลง 1.50  บาท หรือ -0.94% มูลค่าการซื้อขาย  1,438  ล้านบาท
ITD ปิดที่ 4.48  บาท  ลดลง 0.18 บาท หรือ -3.86% มูลค่าการซื้อขาย 664  ล้านบาท
STPI ปิดที่ 34.25  บาท เพิ่มขึ้น 1.25  บาท หรือ +3.79 % มูลค่าการซื้อขาย  624 ล้านบาท 
KTB ปิดที่ 16.90   บาท ราคาไม่เปลี่ยนแปลง มูลค่าการซื้อขาย 585 ล้านบาท